62020TJ0154_INF
Решение на Общия съд (осми състав) от 8 септември 2021 г. —IY/Парламент
(Дело T‑154/20)
„Публична служба — Срочно наети служители — Политическа група — Уволнение — Явна грешка в преценката — Злоупотреба с власт — Право на изслушване — Равно третиране — Задължение за полагане на грижа — Принцип на добра администрация — Отговорност“
1.
Длъжностни лица — Срочно наети служители — Срочно наети служители по член 2, буква в) от Условията за работа на другите служители — Срочно нает служител, назначен към политическа група в Парламента — Разпускане на политическата група — Последица — Прекратяване на договора — Задължение на Парламента да преназначи заинтересованото лице към нова група — Липса
(член 2, буква в) от Условията за работа на другите служители; член 33 и член 34, параграф 3 от Правилника за дейността на Европейския парламент)
(вж. т. 17—24, 116 и 117)
2.
Съдебно производство — Процесуално-организационни действия — Искане за представяне на документи — Право на преценка на съда на Съюза — Задължения на отправилата искането страна
(член 88, параграф 2 и член 89, параграф 3, буква г) от Процедурния правилник на Общия съд)
(вж. т. 47—49 и 133)
3.
Длъжностни лица — Срочно наети служители — Срочно наети служители по член 2, буква в) от Условията за работа на другите служители — Назначаване към политическа група в Парламента — Дискреция на групата — Отхвърляне на кандидатура — Задължение на генералния секретар на Парламента да изслуша заинтересованото лице — Липса
(член 2, буква в) от Условията за работа на другите служители)
(вж. т. 100—103 и 117)
4.
Длъжностни лица — Срочно наети служители — Срочно наети служители по член 2, буква в) от Условията за работа на другите служители — Срочно нает служител, назначен към политическа група в Парламента — Прекъсване на връзките на доверие — Възможност за уволнение
(член 2, буква в) от Условията за работа на другите служители)
(вж. т. 122)
5.
Жалби на длъжностните лица — Основание — нарушение на принципа на равно третиране — Разместване на доказателствената тежест — Условия
(член 1г, параграф 1 от Правилника за длъжностните лица; член 10, параграфи 1 и 5 от Условията за работа на другите служители)
(вж. т. 123 и 124)
Предмет
Искане на основание член 270 ДФЕС, от една страна, за отмяна на решението на Парламента от 4 юли 2019 г. да прекрати договора на жалбоподателката като срочно нает служител и от друга страна, за обезщетение за неимуществените вреди, които тя твърди, че е претърпяла вследствие на това решение
Диспозитив
1)
Отхвърля жалбата.
2)
Осъжда IY да заплати съдебните разноски.